钦定古今图书集成/理学汇编/学行典/第181卷 > 颜含
## 钦定古今图书集成/理学汇编/学行典/第181卷 > 颜含

按《晋书孝友传》：“颜含，字弘都，琅邪莘人也。祖钦，给事
中。父默，汝阴太守。含少有操行，以孝闻。兄畿，咸宁中
得疾，就医自疗，遂死于医家。家人迎丧，旐每绕树而
不可解，引丧者颠仆，称畿言曰：‘我寿命未死，但服药
太多，伤我五藏耳。今当复活，慎无葬也’。其父祝之曰：
‘若尔有命复生，岂非骨肉所愿？今但欲还家，不尔葬
也’。”旐乃解。及还，其妇梦之曰：“吾当复生，可急开棺。”妇
颇说之。其夕，母及家人又梦之，即欲开棺，而父不听。
含时尚少，乃慨然曰：“非常之事，古则有之，今灵异至
此，开棺之痛，孰与不开相负？”父母从之，乃共发棺，果
有生验。以手刮棺，指爪尽伤，然气息甚微，存亡不分
矣。饮哺将护，累月犹不能语。饮食所须，托之以梦。阖
家营视，顿废生业，虽在母妻，不能无倦矣。含乃绝弃
人事，躬亲侍养，足不出户者十有三年。石崇重含惇
行，赠以甘旨，含谢而不受。或问其故，答曰：“病者绵昧，
生理未全，既不能进啖，又未识人惠，若当谬留，岂施

馔，察问息耗，必簪屦朿带，医人疏方应须髯蛇胆，而
寻求备至，无由得之，含忧叹累时，尝昼独坐，忽有一
青衣童子，年可十三四，持一青囊授含，含开视，乃蛇
胆也。童子逡巡出户，化成青鸟飞去。得胆药成，嫂病
即愈，由是著名。本州辟不就。东海王越以为太傅参
军，出补闿阳令。元帝初镇下邳，复命为参军，过江，以
含为上虞令，转主国郎中、丞相东阁祭酒，出为东阳
太守。东宫初建，含以儒素笃行，补太子中庶子，迁黄
门侍郎、本州大中正，历散骑常侍、大司农。豫讨苏峻
功，封西平县侯，拜侍中，除吴郡太守。王导问含曰：“卿
今莅名郡，政将何先？”答曰：“王师岁动，编户虚耗，南北
权豪，竞招游食，国弊家丰，执事之忧。且当征之势门，
使反田桑。数年之闲，欲令户给人足，如其礼乐，俟之
明宰。”含所历，简而有恩，明而能断，然以威御下。导叹
曰：“颜公在事，吴人敛手矣。”未之官，复为侍中，寻除国
子祭酒，加散骑常侍，迁光禄勋。以年老逊位，成帝美
其素行，就加右光禄大夫，门施行马，赐床帐被褥，敕
大官四时致膳，固辞不受。于时论者以王导帝之师
傅，名位隆重，百僚宜为降礼。太常冯怀以问于含，含
曰：“王公虽重，理无偏敬，降礼之言，或是诸君事宜。鄙
人老矣，不识时务。”既而告人曰：“吾闻伐国不问仁人。
向冯祖思问佞于我，我有邪德乎？”人尝论少正卯、盗
跖，其恶孰深？或曰：“正卯虽奸不至剖人充膳，盗跖为
甚。”含曰：“为恶彰露，人思加戮，隐伏之奸，非圣不诛。由
此言之，少正为甚。”众咸服焉。郭璞尝遇含，欲为之筮。
含曰：“年在天，位在人。修己而天不与者，命也；守道而
人不知者，性也。自有性命，无劳蓍龟。”桓温求婚于含，
含以其盛满，不许，惟与邓攸深交。或问江左群士优
劣，答曰：“周伯仁之正，邓伯道之清，卞望之之节，馀则
吾不知也。”其雅重行实，抑绝浮伪如此。致仕二十馀
年，年九十三卒。遗命素棺薄敛，谥曰靖。丧在殡而邻
家失火，移棺绋断，火将至而灭，佥以为淳诚所感也。
三子：髦、谦、约。髦历黄门郎、侍中、光禄勋。谦至安成太
守，约零陵太守，并有声誉。